DEWEY MENGALAHKAN TRUMAN
Pada petang 18 April 1775
Paul Revere diberi tugas
untuk menunggang ke Lexington, Massachusetts
membawa berita bahawa askar British yang berpangkalan di Boston
bakal berarak ke kawasan desa di barat laut bandar.
Revere bertolak menunggang kuda
dan selepas hampir ditangkap di luar Charleston
dia mengubah laluannya dan menunggang melalui Medford
memberi amaran kepada kolonis tentang serangan yang akan berlaku.
"Orang British datang!"
Perjalanan berani Revere
menyelamatkan ramai nyawa
dan secara tak sengaja merosakkan hidup yang lain.
- Orang British datang! - Kita mesti lari!
Orang British datang!
- Oh Tuhan, tolong kami. - Orang British datang!
- Kita mesti cepat. - Lari!
Lari selamatkan diri!
Alamak. Orang British. Orang British datang!
Hei! Orang British datang!
Oh, Tuhan. Elsbeth!
Ya? Apa yang berlaku?
Orang British datang.
- Orang British datang. - Apa?
Kita perlu berkemas dan keluar.
- Kita nak ke mana? - Saya tak tahu.
Kita boleh ke rumah kakak saya di Ipswich.
- Kakak awak? - Ya.
Tak, dia terlalu warak. Kita tak boleh ke sana.
Sebelum setiap hidangan, dia berdoa selama 45 minit.
Saya tak tahu apa yang dia syukuri. Separuh anak-anaknya dah mati.
Dia masih ada lima anak yang baik.
Okey, kita akan ke rumah kakak awak.
- Okey. - Ambil barang-barang awak.
- Kemas barang-barang awak. - Patutkah saya bawa lobak merah?
Lobak merah, bagus. Snek yang sedap.
Bagaimana dengan telur?
Bawa telur dalam perjalanan dengan kuda? Awak dah gilakah?
Awak nak bawa koleksi bulu pelepah awak?
Ini bukan koleksi bulu pelepah.
Ini duri landak.
Saya memilikinya sejak kecil.
Yang ini pernah berada di tangan John Winthrop
pada hari dia mati akibat pleurisi.
- Beri ruang untuk mak. - Jangan bawa itu.
Ini potret hari perkahwinannya. Dia berusia 25 tahun.
- Perempuan itu raksasa. - Kita berkongsi peti barang.
- Jangan... - Biar saya bawa mak.
- Tolonglah! Dia dah mati! - Bawa perempuan ini keluar...
Tinggalkan di sini. Kita tak perlukan itu dalam wagon.
Tahu apa yang menjengkelkan tentang awak?
Lebih baik jangan ungkit tentang saya menggodak mentega.
- Yakah? - Betul.
Awak penggodak mentega paling teruk di dunia.
Awak langsung tak pandai menggodak mentega!
Berani awak?
Tiada siapa menggodak mentega lebih baik daripada saya.
Saya yang terbaik.
Saya ikut arah jam, kemudian saya mengepam.
Laju lagi, godak.
Mak kata, "Kahwini dia, tapi menteganya pahit."
Ia tak pahit.
- Ia mentega yang lebih baik. - Mentega pahit bukan lebih baik.
- Mentega pahit lebih baik. - Tiada siapa suka mentega awak!
Oh ya, merpati awak kersai.
Merpati saya? Semua orang suka merpati saya.
Tiada siapa suka merpati awak. Awak tahu tak?
Sebab itulah orang tak datang ke rumah lagi.
Mereka tak tahan.
Awak patut tengok muka mereka semasa makan.
Mereka menggerenyet, loya dan sakit perut.
Tahu kenapa mereka tak datang?
Sebab awak membosankan.
Sebab itu awak tak dijemput ke jamuan teh dengan Michael Finney.
Dia kata, "Dia hanya bercakap tentang kerja."
Sebab kerja saya sangat menarik.
- Awak buat tong. - Ya.
- Tong memang menarik. - Tiada siapa rasa tong menarik.
Awak tak rasa tong menarik sebab awak tak faham tentang tong.
Tong terlalu rumit untuk awak.
- Bukan senang nak buat tong. - Yakah?
Susah sangatkah nak susun kayu jadi bulatan?
Awak ingat senang nak bentukkan kayu jadi bulatan?
Betapa dungunya awak.
Senang saja nak bentukkan kayu jadi bulatan.
Ia datang daripada pokok!
Yang memang bulat!
Itu saiz tong!
Okey. Saya tiada masa untuk bertengkar.
Lupakan saja. Kita perlu siap berkemas.
Okey. Saya nak bawa lebih banyak seni ukiran tulang.
Ya, seni ukiran tulang, idea yang bagus.
Apa itu? Apa yang awak bawa?
Tak ada apa-apa.
Kalau tak ada apa-apa, kenapa saya tak boleh tengok?
Kalau ada apa-apa, saya akan benarkan awak tengok.
Tapi tak ada apa-apa, jadi kenapa nak tengok?
Tak kisahlah ada atau tak ada, saya nak tengok. Biar saya...
Kenapa awak ada gambar squaw tanpa baju?
Okey, ia sangat mudah untuk dijelaskan.
Saya mulakan perniagaan mentega
dan saya nak letak gambar dia pada balang.
Saya tak tahu dia akan berbogel.
Kenapa awak nak letak gambar
orang asli Mashpee berbogel pada mentega awak?
Mashpee?
Mereka orang Iroquois. Saya bukan orang gasar.
Apa kaitan mereka dengan mentega?
- Saya tersilap. Maaf, semua orang. - Apa itu?
Maafkan saya.
Orang British tak akan datang.
- Mereka tak datang. - Apa?
- Saya silap. Maafkan saya. - Apa yang awak cakap ini?
Mereka tak menuju ke sini. Mereka menuju ke Concord.
Concord? Apa semua itu tadi?
Awak berlari menuruni bukit sambil menjerit sekuat hati
"Mereka datang."
Itulah yang diberitahu kepada saya.
Siapa beritahu awak orang British akan datang?
- Beberapa orang. - Siapa mereka?
Beberapa orang yang hebat.
Mereka kata, "Saya dengar orang British akan datang."
Mereka kata, "Ya, saya pun dengar. Kita patut beritahu orang."
Saya terdengar dan cakap
"Hei, biar saya beritahu orang. Saya mahu terlibat."
Mereka cakap, "Baiklah, awak boleh buat."
Jadi orang-orang yang awak kenal kata orang British akan datang
dan awak tawarkan diri
untuk menunggang kuda ke seluruh bandar dan beritahu semua orang?
- Begitukah kejadiannya? - Ya, mereka agak hebat.
Mungkin awak patut menunggang menuruni bukit dan menjerit
"Orang British mungkin datang."
Mereka memang datang.
Tapi mereka tak datang ke sini.
Awak akan beritahu mereka yang mereka buat silap?
- Tidak. - Kenapa tidak?
Sebab mereka orang yang hebat.
Saya takkan cakap, "Kamu buat silap.
Orang British bukannya datang ke sana."
Mereka tak akan berkawan dengan saya lagi nanti.
- Revere. - Apa?
Awak tahu apa yang awak dah buat pada saya di sini?
- Saya tak... - Awak memang dah susahkan saya.
Terima kasih. Syabas, Revere!
Saya minta maaf.
Tapi saya tak bertanggungjawab ke atas hidup awak, tuan.
Jadi British tak akan datang.
Maaf tentang itu, semua.
Itu kesilapan saya.
British tak akan datang.
Cerita kelakar.
Lelaki...
Lelaki bernama Revere ini memang tak guna.
Lelaki ini gila.
Rupa-rupanya
orang British takkan datang.
Boleh awak percaya?
Mereka takkan datang.
Ya. Semua ini...
Awak tahu... Ya.
Jadi, kita boleh
keluarkan barang semula
teruskan hidup kita yang indah di sini dan...
Apa pun, apa untuk makan malam?
Saya harap menunya burung merpati.
KITA BOLEH LAKUKAN!
Revolusi Texas merupakan pemberontakan oleh peneroka Amerika
menentang kerajaan Mexico.
Pada 23 Februari 1836
Davy Crockett, James Bowie
dan sebuah garison kecil
yang terdiri daripada kira-kira 200 sukarelawan Texas
dikepung oleh pasukan tentera Mexico seramai 2,000 hingga 3,000 orang
di bawah Jeneral Santa Anna
dalam peristiwa yang dikenali sebagai Pertempuran Alamo.
Semua pertahanan terbunuh
dan dengan nisbah sepuluh lawan satu
mereka hampir tiada peluang untuk menang.
Namun selain itu
mungkin ada sebab lain Alamo gagal.
Tugasan pertama kita mengukuhkan tembok timur ini.
Ya, tembok timur. Ia perlukan pengukuhan.
Sudah tentu. Kolonel Travis minta kita ambil semua peluru
dan letakkannya di kawasan plaza utama.
- Travis? - Saya tahu.
Dia fikir dia bos besar.
Kita yang buat semua kerja.
Mereka berada di bilik mereka sepanjang hari
dan memberi arahan.
Mereka tak buat apa-apa.
Saya tak tahu apa mereka buat.
- Awak yang buat kerja. - Lihatlah saya.
- Biar saya tanya awak sesuatu. - Ya.
Tiada tandas luar di sini. Awak tahu tempat yang bagus?
Saya tahu satu tempat, tapi saya tak sukakannya.
Di pokok pekan.
Saya perlu lalu celah kawasan pokok kaktus.
Biasanya pokok ini.
Ya. Saya dah tinjau tempat itu.
- Awak ada tempat? - Saya ada tempat yang agak baik.
- Di mana? - Awak tahulah...
Beritahu saja kawasan sekitarnya.
Ini saja yang saya akan beritahu.
Jangan tanya apa-apa lagi. Saya takkan beritahu.
Ia di sebelah utara di luar... Awak takkan jumpa.
Adakah ia di utara Tanah Terbiar Kaktus?
Jangan tanya. Lupakan saja. Kita dah selesai.
- Ya. - Biar saya beritahu ini saja.
Awak takkan jumpa tempat yang lebih baik daripada tempat ini.
- Yakah? - Ia hebat.
Di hujung sungai?
- Rumput di sana lebih subur. - Saya dah tak nak cakap.
Awak tak nak kongsi tempat awak membuang air?
Davy, awak tahu perasaan saya terhadap awak.
- Ya. - Tapi awak takkan tahu
di mana tempat itu.
Awak tak nak beritahu saya tempatnya?
Saya takkan beritahu awak tentang tempat membuang air itu.
- Davy, awak takkan tahu. - Larry, tolonglah.
Saya buang air di sini
yang ibarat tingkat enam Inferno Dante.
Dan saya...
- Apa? - Boleh saya tanya satu soalan?
- Silakan. - Saya baru sedar
saya tak pernah nampak awak tanpa topi itu.
- Topi ini? - Ya.
Awak tak pernah nampak saya tanpa topi ini?
- Sekali pun tak pernah. - Saya suka topi ini.
- Ia sesuai dengan saya. - Saya kenal awak dah berapa lama?
Lapan bulan? Sembilan bulan?
- Ya. - Awak tak pernah tanggalkannya.
- Saya pernah tanggalkannya. - Yakah?
Mungkin awak tak pernah nampak.
Kadangkala saya tanggalkannya pada waktu malam.
Saya tak rasa ada orang pernah nampak.
Saya dah cakap dengan beberapa orang orang tentangnya.
- Apa itu? Rakun? - Ya, rakun.
Pebangkai yang menjijikkan.
Kenapa awak pakai itu?
Awak kata menjijikkan, saya kata bijak.
Ia makan sampah.
Ini sesuatu tentang topi ini.
Ia benar-benar melengkapkan gaya pakaian.
Walaupun semasa kita pergi berenang, awak tetap pakai topi itu.
Saya tak suka berjemur sangat.
Maksud saya
nampak macam awak sembunyikan sesuatu.
- Saya tak sembunyikan apa-apa. - Yakah?
- Tiada apa yang perlu disembunyikan. - Boleh saya ceritakan satu kisah?
- Okey. - Saya jumpa seorang wanita di taman.
Saya pakai topi. Saya beri tanggapan yang baik.
Saya jumpa dia keesokan harinya. Saya tak pakai topi.
Dia nampak ini.
Dia agak kecewa.
Maksud saya
dia fikir saya tipu dia dengan memakai topi itu.
Saya tak suka sindiran awak. Saya seorang yang telus.
- Apa di bawah topi itu, Davy? - Kepala.
- Apa di atas kepala itu? - Rambut.
- Saya nak tengok. - Inilah gaya saya. Faham?
- Benda ini, rumbai ini. - Saya faham.
Saya bunuh beruang semasa berusia tiga tahun.
- Itu sebahagian daripadanya. - Okey.
Hentikan cerita beruang mengarut ini semasa awak berusia tiga tahun.
- Ia tak mengarut. - Saya tak percaya.
Awak tak bunuh beruang semasa berusia tiga tahun.
- Saya bunuh... - Biar betul.
Saya tak percaya langsung.
Saya berusia tiga setengah tahun. Genapkan.
- Okey, ya. - Saya bunuh beruang.
Saya pasti ia memang dah mati.
Ia belum mati.
Ia hampir mati.
Saya tak kata ia bukan pembunuhan atas dasar belas kasihan.
- Saya hanya kata saya bunuh beruang. - Baiklah.
Awak "bunuh beruang itu" semasa tiga tahun dan awak tak botak.
Ada rambut di bawah topi ini.
Tunjuklah rambut itu.
- Awak mahu lihat di bawah topi ini? - Ya.
Saya baru saja lakukannya. Saya terkenal dengan kepantasan saya.
Apa?
- Bertenang, Davy. - Saya akan bunuh awak
dan pakai awak sebagai topi saya seterusnya.
Bertenang, Davy.
Awak tak botak.
Saya gembira kita jelas tentang itu.
Tuan.
Tentera Mexico dalam perjalanan.
- Berapa ramai? - Sekurang-kurangnya 2,000 orang.
Mungkin lebih.
Dua ribu.
Kita di sini, 200 orang Texas
jumlah kita sepuluh kali ganda lebih kecil.
Beritahu Kolonel Travis
yang kita akan lawan hingga orang terakhir.
- Ya, tuan. - Mari kita jaga tembok.
Apa? Apa itu?
Saya kata, kita akan lawan hingga orang terakhir.
Saya sangka itu yang awak kata tadi.
Adakah itu bijak?
Kita di sini.
Kita perlu pertahankan Alamo.
Jika kita semua akan mati
apa gunanya?
Apa kata kibarkan bendera putih
dan pulang?
Kita akan dianggap pengecut.
Siapa peduli?
Kita patut mati di sini dengan bermaruah!
Saya akan keluar dan beri inspirasi kepada mereka.
Ayuh, nyalakannya.
Maafkan saya.
Dia botak.
Kepala yang berkilat.
Biar betul, tengoklah dia. Tiada rambut langsung.
Apa itu?
Oh, Tuhan.
Crockett botak.
Crockett botak!
Sebab itu dia tak pernah tanggalkan topi.
Sangat botak.
Saya tak boleh serang.
Davy Crockett berlawan
seperti ular orok-orok.
Kita tak boleh menang
walaupun dengan 10,000 orang.
Saya tak tahu nak buat apa.
Hei, jeneral!
Tunggu dulu!
Tuan!
Tunggu!
Hei, jeneral!
Jeneral Santa Anna.
Tuan! Sekejap!
Bertenang, ada apa?
Jeneral Santa Anna, dia tiada rambut.
Siapa tiada rambut?
Crockett.
Dia selalu pakai topi kulit rakun.
Sebab dia botak!
Botak?
Ya.
Crockett botak?
Crockett botak!
Tiada lelaki berambut
ikut lelaki botak.
Tak pernah. Dia tiada rambut. Dia tiada apa-apa.
Dia tiada apa-apa. Dia bukan lelaki!
Lelaki botak tak masuk akal!
Lelaki botak badut!
Ya, badut!
Lelaki botak satu kegagalan.
Jadi...
Kita serang Alamo!
Percayakah, hanya pada tahun 1920
wanita di Amerika Syarikat
memenangi hak untuk mengundi?
Pelulusan Pindaan ke-19
kemuncak perjuangan berdekad lamanya
oleh pejuang hak mengundi untuk wanita
seperti Susan B. Anthony.
Pada tahun 1869, bersama Elizabeth Cady Stanton
dia menubuhkan Persatuan Hak Mengundi Wanita
memperjuangkan hak wanita untuk mengundi
memiliki hartanah dan akses pendidikan yang saksama.
Susan B. Anthony
sentiasa dicemuh dan berdepan
dengan kebencian terhadap wanita
tetapi dia tidak pernah goyah dalam perjuangannya demi hak saksama.
Kawan atau lawan
Susan B. Anthony memperjuangkan agar
semua orang diberi peluang yang sama.
Tapi ada individu yang dia harap tak duduk di sebelahnya.
Gembira kamu semua ada di sini di meja makan malam kami.
Terima kasih kerana datang. Ia sangat bermakna bagi saya.
- Susan, terima kasih. - Terima kasih sebab jemput kami.
- Alfred. - Nampak sedap.
- Terima kasih sebab jemput kami. - Terima kasih, Herbert.
- Terima kasih, Mak Cik Susan. - Sama-sama.
- Sudah tentu. - Awak sangat baik.
Apa?
Saya kata terima kasih sebab datang. Awak sepatutnya membalasnya.
Satu hujah yang menarik awak bangkitkan.
Tak perlu membalas pun, jika awak fikirkan tentangnya
kerana bukan awak yang jemput saya.
Adik awak yang cantik, Edith, yang jemput saya.
Orang yang saya sedang pikat.
- Adakah itu perkataan yang betul? - Ya.
Orang yang saya sedang pikat. Dia jemput saya.
Saya akan beritahu awak apa yang saya akan buat, Susie.
- Susan! - Susan, saya akan buat begini.
Walaupun dia yang jemput saya
saya akan beri dia 90 peratus daripada ucapan terima kasih.
Perhatikan 90 peratus saya ini.
Terima kasih banyak kerana menjemput saya.
Sama-sama.
Untuk awak pula, saya akan berikan sepuluh peratus.
- Terima kasih. - Ya, itu hebat.
- Itu adil. - Penyesuaian yang baik.
- Mari nikmati makanan kita. - Terima kasih.
Asparagus dalam salad ditanam di taman Edith.
- Adik awak? - Oh, Tuhan.
Terima kasih, Edith.
Sedapnya.
Dia hebat menanam sayur.
Saya suka bantu semuanya tumbuh.
Memang betul.
Awak tak nampak macam nak makan.
- Ada yang tak kena? - Ya.
Tak begitu lapar. Saya makan tengah hari lewat.
- Ya? Pukul berapa? - 4:00.
- 4:00? - Ya.
Kenapa awak makan pada pukul 4:00
sedangkan awak nak datang untuk makan malam?
Saya akan beritahu sebabnya. Saya terlalu lapar dan sangat lemah.
Ya, dia sangat lapar.
Awak boleh makan snek, biskut atau apa saja.
Ya, Susie, itulah ideanya.
- Susan! - Ya, Susan.
Itulah ideanya. Tiada biskut tawar di rumah.
Semua orang ada biskut tawar di rumah.
- Awak ada biskut tawar di rumah? - Sudah tentu.
Biasanya saya ada biskut tawar.
Tapi hari itu tiada pula. Biskut tawar penting untuk snek.
- Jadi, saya buat sandwic. - Sandwic?
Ada bawang panggang di atas...
Dia suka bawang panggang.
Saya potong empat.
Saya cuma nak suku.
Satu suku menjadi dua suku
dan tiga suku.
- Saya pernah alaminya. - Ya. Maaf.
Awak nampak macam lelaki yang tak boleh kawal diri.
Biar saya beritahu awak sesuatu.
Setiap minit saya bersama wanita ini tanpa menyentuhnya
saya menunjukkan kawalan diri yang hebat.
Jadi awak tak nak makan apa-apa?
Nampaknya begitulah.
Kenapa awak datang kalau tak nak makan?
Pertama sekali, awak takkan menyesal dengan kehadiran saya di sini.
- Adakah saya tambahan di sini? - Tambahan berharga.
Awak akan tahu nanti. Bukan selalu dapat jumpa personaliti begini.
- Itu sudah pasti. - Saya ada banyak untuk ditawarkan
selain makan saja.
Bagaimana dengan makanan orang lain?
- Emily? - Sedap, Susan.
- Ya. - Terima kasih.
- Betul. - Lihatlah garpu kecil ini.
Apa idea di sebaliknya?
Itu garpu salad, Lawrence.
Kenapa garpu ini mesti lebih kecil
daripada garpu yang awak guna untuk makan hidangan utama?
Kenapa makan dengan pinggan? Kenapa ada pisau?
Kenapa ada gelas?
Begitulah caranya.
Ada sesetengah perkara yang luar biasa dan tak masuk akal.
Itulah maksud saya tentang hak mengundi.
Kadangkala keadaan perlu berubah.
- Ya. - Sudah tentu.
Awak tahu? Bagaimana dengan teori ini?
Kita patut makan salad dengan garpu besar
supaya kita makan lebih sihat dan makan lebih banyak salad.
Garpu kecil untuk hidangan utama supaya awak kurang makan.
Kamu nampak pertukaran yang saya baru buat?
Inovasi.
Awak sangat bijak.
- Bijak. - Apa?
- Betul juga cakap dia. - Okey.
Jika kita lihat pisau-pisau ini, saiznya sama.
Serupa.
Ya, serupa.
Siapa lagi yang akan cadangkan pertukaran garpu? Tiada siapa.
- Seperti makan dengan saintis. - Saya tambahan.
Di mana lagi awak akan dapat komen seperti itu?
Bukan daripada mereka berdua.
Saya tak pernah terfikir tentang itu.
Lelaki-lelaki ini rakyat yang dihormati.
Alfred pemilik kilang terbesar di barat New York.
Kami menggaji lebih 120 orang kanak-kanak.
- Boleh kita buat ucap selamat? - Ya.
- Ucap selamat, Edith? - Ya.
Di mana wainnya?
- Ucap selamat dengan air biasa saja. - Ini air biasa?
Saya tak minum arak.
Jika ada wain, orang akan lebih relaks.
- Kami amalkan kesederhanaan. - Ya.
Kami rasa dalam gerakan kesederhanaan...
Kesederhanaan itu...
...alkohol kejahatan yang perlu dibasmi.
Kita hidup dengan tujuan.
Awak nampak macam sedang berseronok.
Saya memang sedang berseronok.
Ya, betul. Saya sangat seronok.
Awak nampak betapa tak adilnya ini?
Hanya kerana awak tak suka berenang, tiada siapa boleh masuk ke dalam air?
Rumah saya, peraturan saya.
Tapi ada port selepas makan malam?
- Tiada port, Herbert. - Tiada sherry juga?
Kesederhanaan.
Kami di dalam rumah ini rasa
benda itu satu kejahatan.
- Kamu mesti melihatnya di kilang. - Ia satu masalah.
Kanak-kanak pun minum di kilang.
Mereka juga banyak menangis.
Awak setuju budak-budak minum di kilang, Lawrence?
Saya tak suka kanak-kanak, jadi saya tak kisah apa mereka buat.
- Susan. - Ya, sayang?
Kita belum cakap tentang ciptaan baru
yang awak baru pasang, elektrik.
Tanglung dan candelier ini sangat cantik.
Entahlah.
Ada sesuatu tentang cahaya lilin yang saya masih hargai.
Saya lebih suka lilin lemak lembu.
- Saya percaya pada kemajuan. - Betul, dan ia lebih selamat.
Lebih selamat daripada lilin dan api?
- Betul. - Siapa nama awak?
- Herbert. - Herbert, okey.
Saya nak ingat
kalau-kalau kita terserempak lagi
sebab ia bukan pertemuan yang dirancang.
Apa maksud awak, tuan?
Saya perlu katakan, elektrik ini perkara yang paling hebat.
Saya perlu dapatkan satu. Siapa juruelektrik awak?
Saya tak ingat.
Yakah? Awak tak ingat?
Yakah? Betulkah awak tak ingat?
Edith, saya perlu bercakap dengan awak tentang sos.
Tolong jumpa saya di dapur.
Okey. Kami minta diri sebentar.
- Lihatlah wanita ini. - Sudahlah.
- Pernah lihat kecantikan begini? - Dia hebat.
Sukar untuk percaya mereka berdua datang daripada rahim yang sama.
Salah seorang daripada mereka pasti anak angkat.
Saya perlu minum.
- Yakah? - Sudah tentu.
- Nakalnya. - Lawrence.
Kenapa awak bawa si dungu ini?
Saya sangat sukakan dia, Susan. Awak terlalu berkeras dengan dia.
Tidak. Ada yang tak kena dengan dia.
Dia bijak. Idea garpu itu memang bijak.
Tolonglah. Dia lebih teruk
daripada penghibur sarkas yang awak balik itu.
Saya dah pesan jangan sebut nama Carl Si Penelan Pedang itu.
Saya keterlaluan.
Betul cakap Lawrence.
Saya yang jemput dia.
Dia patut berterima kasih kepada saya, bukan awak.
Baiklah. Saya akan cuba menerima.
Saya akan cuba bertoleransi sebab saya sayangkan awak.
- Terima kasih, Susan. - Apa saya nak buat dengan awak?
Untuk tetamu makan malam kegemaran saya yang baru.
Apa yang awak buat ini?
- Itu alkoholkah? - Tak, ini saltpeter.
Saltpeter konon.
Ia bantu kawal nafsu seksual saya.
Kalau tak, kasihan wanita ini. Saya risaukan dia.
- Edith! - Maaf, Susan.
Awak pengaruh yang sangat buruk, Lawrence.
Kami semua tak sempurna macam awak, Susan.
Sama juga dengan wanita. Awak boleh bayangkan tarikan di sini.
Baiklah. Mari kita teruskan.
Saya tak perlukan gambaran ini.
Susan, awak dah sedia untuk mesyuarat besar dengan Kongres?
Saya sangat teruja.
Kami dah gubal satu pindaan
yang akan dibentangkan kepada Kongres
supaya wanita mempunyai hak mengundi.
- Setuju. Ya. - Ya.
Ya.
Awak dengar dia cakap apa?
- Awak dengar tak? - Ya.
- Itu bagus. - Itu kelakar.
Apa yang kelakar sangat?
Tak mungkin awak serius.
Saya sangat serius.
Saya habiskan hidup saya mengusahakannya.
Ini hari yang menyedihkan.
Ia tak masuk akal.
Wanita tak boleh mengundi.
Kenapa wanita tak boleh ada hak mengundi?
Kami membantu para wanita dengan tak membenarkan kamu mengundi.
Lelaki dan wanita dicipta sama taraf di sisi Tuhan.
- Ya. - Kita perlu ada hak yang sama.
- Ya. - Tolonglah, Susie.
- Susan! - Tolonglah, Susan.
Kenapa wanita tak boleh ada hak mengundi?
Ya, Lawrence. Kenapa?
Saya rasa saya ada idea.
Saya ada idea.
Saya nak beri cadangan tentang hak wanita untuk mengundi.
Saya rasa jika wanita itu cantik dan boleh buat lelaki tertarik
dia tak patut mengundi.
Wanita cantik seperti Edith patut duduk di rumah
memasak dan jaga anak-anak.
Tapi yang lain
yang tak menarik perhatian lelaki
macam wanita garang, bengis, ahli sihir dan anak dara tua
wanita-wanita begitu boleh mengundi.
- Ini tolak ansur yang baik. - Itu nampak munasabah.
Siapa yang buat keputusan ini?
Saya gembira melakukannya.
- Kenapa awak? - Mana-mana lelaki pun boleh buat.
Sesiapa yang ada visi.
Contohnya, Edith.
Saya minta maaf, tapi sayang, awak tak boleh mengundi.
- Terima kasih. - Eleanor
awak pun tak boleh mengundi.
- Martha, awak tak boleh mengundi. - Terlalu cantik.
Clara, maaf.
Awak pula, Susan.
Awak...
- Awak boleh mengundi. - Apa? Sebab apa?
Awak tahu, sebab... Ya. Awak tahu.
Terima kasih atas kebenaran awak, tapi saya tak perlukannya.
Saya dan Elizabeth Cady Stanton telah merangka pindaan
dan harap-harap kebanyakan ahli Kongres
tak rasa seperti awak, Lawrence.
Saya perasan awak luangkan banyak masa dengan Elizabeth Cady Stanton.
Kami sangat rapat.
Sudah bertahun-tahun kami bekerja bersama.
Ya, kamu sangat rapat.
Ya, dia bantu tulis pindaan itu.
Boleh dikatakan sangat rapat.
Saya mula rasa mungkin dah tiba masa untuk awak pergi, Lawrence.
- Saya rasa kita patut undi. - Mari undi.
Siapa rasa Lawrence patut pergi?
Tidak. Hanya lelaki yang boleh mengundi.
Edith, maafkan saya
tapi saya rasa awak patut keluar dari rumah saya, Lawrence.
Awak makan sebelum datang, awak tak suka garpu
awak tak suka makanan, awak minum arak di sini
dan awak tak mahu kami mengundi.
Di rumah ini, wanita ada hak mengundi.
- Keluar dari sini! - Apa? Awak halau saya?
Keluar dari sini!
Baiklah! Saya akan pergi, Susie.
Ayuh, Edith. Mari pergi.
Maafkan saya, Lawrence.
Dia kakak saya.
Sekarang keluar!
- Baiklah. - Okey.
Mungkin sekarang kita boleh menikmati makan malam.
Jadi... Dia datang.
Satu perkara lagi, Susan B. Anthony.
Awak tak perlu beritahu saya apa maksud B itu.
Garpu kecil awak tak guna.
Garpu kecil awak tak guna!
Keluar!
Pada 20 Julai 1969
Neil Armstrong dan Edwin "Buzz" Aldrin
menjadi manusia pertama yang menjejakkan kaki di bulan.
Armstrong turun dulu
dan ucapkan kata-kata terkenal
"Satu langkah kecil bagi seorang manusia
satu lompatan gergasi bagi umat manusia."
Ia pencapaian terhebat dalam penjelajahan manusia.
Ia menjadi lebih luar biasa apabila anda mempertimbangkan
mereka meredah angkasa
selama empat hari dalam kapsul logam kecil
yang dikawal oleh komputer NASA
yang sejuta kali kurang berkuasa berbanding telefon pintar anda.
Sepanjang perjalanan, Neil dan Buzz sentiasa berhubung
dengan Pusat Kawalan Misi di Houston
dan pita baharu telah didedahkan baru-baru ini
yang menunjukkan pelayaran mereka dari sudut berbeza.
Altitud sekarang 21,000 kaki. Masih nampak bagus.
Houston, beri kami bacaan penggera 12:02.
Okey, nampak bagus, Neil. Altitud sekarang 21,000 kaki.
Keadaan awak nampak bagus bagi kami, Eagle.
Baiklah.
Hei, apa yang awak beri kepada kru pelancaran sebagai hadiah?
Apa?
Kru pelancaran sebagai hadiah? Apa yang awak merepek?
Saya belikan mereka kayu golf.
Awak belikan kru pelancaran hadiah? Awak berguraukah?
Kenapa awak buat begitu?
Mereka hantar kita ke bulan.
- Saya tak belikan mereka apa-apa. - Tak apa.
Tidak.
Tentu mereka fikir saya kedekut
atau tak mengenang budi.
- Saya pasti mereka tak fikir begitu. - Saya rasa pelik
awak beri mereka sesuatu tapi saya tidak.
Pasti mereka akan bercakap tentangnya.
Apabila awak dijemput makan malam, awak datang dengan tangan kosong?
Ya.
- Itu teruk. - Kenapa teruk?
Jika saya perlu singgah dan beli sesuatu
dalam perjalanan ke tempat itu, saya tak mahu pergi.
- Jangan jemput saya. - Saya tak maksudkan apa-apa pun.
Ia cuma tindakan yang baik.
Ya. Itu sesuatu yang saya tak pernah fikirkan.
Saya perlukan seseorang untuk beritahu saya tentang tindakan mereka
supaya saya boleh tiru tindakan itu.
Saya tak pernah terfikir tentang tindakan begitu.
Ia cuma pemberian kecil.
Belikan kru pelancaran hadiah.
Altitud 4,200.
Kamu dibenarkan mendarat.
Baiklah. Bersedia untuk mendarat, 4,000 kaki.
- Tak salah kalau awak beritahu saya. - Maaf.
Saya tak faham kenapa awak tak boleh beritahu saya.
Beri mereka hadiah kenang-kenangan.
- Hadiah kenang-kenangan? - Ya.
Dapatkan mereka sesuatu dari bulan. Bawa balik batu.
- Batu? - Ya, batu.
Awak dah gilakah? Saya nak simpan batu-batu itu.
Awak nak simpan setiap batu dari bulan?
Ya. Saya akan ambil banyak batu.
Banyak.
- Awak nak telan batu-batu itu? - Tak. Saya bawa beg dobi.
Awak bawa beg dobi untuk batu? Itu tak begitu saintifik.
Saya akan masukkan batu-batu itu ke dalam beg dobi.
Ini batu bulan, dungu.
Ia belum diuji.
Kita boleh buat berjuta-juta dolar dengan batu-batu ini. Gunakan akal.
Awak boleh untung berjuta-juta dolar dengan memberi ceramah.
Awak tak perlu bawa balik batu dari bulan
dan memberinya atau jual.
Okey, baik awak jangan cakap apa-apa.
Saya minta maaf. Saya tak berniat nak buat awak marah.
Tapi, ia memang buat saya marah.
- Maafkan saya. Ya. - Lupakan saja.
Boleh kita bertenang sekejap?
Kita bakal mendarat di bulan. Tolonglah.
- Kita akan mendarat di bulan! - Kita akan mendarat di bulan!
Kita akan mendarat di bulan.
Terima, faham. Sedia untuk mendarat, 3,000 kaki.
Terima.
Turun ke 3,000 kaki.
Data radar yang bagus. Sekarang kita dalam fasa pendekatan.
Semuanya nampak bagus.
Hei, saya rasa saya dah fikirkan ayat yang bagus untuk diucapkan
semasa saya jejakkan kaki ke bulan buat kali pertama.
Apa? Apa maksud awak?
Saya akan jadi orang pertama yang menjejakkan kaki di bulan.
Saya perlu cakap sesuatu yang mendalam dan penuh wibawa.
Saya ada terfikir satu ayat.
Siapa kata awak akan ambil langkah pertama?
- Mereka. - Siapa mereka?
NASA. Kru pelancaran.
Sekarang awak dapat pijak bulan dulu?
Tiada siapa beritahu saya tentang ini.
Mereka beritahu saya.
- Mereka tak beritahu awak? - Tidak, mereka tak beritahu saya.
Apa-apa pun, apa pendapat awak tentang ini?
"Satu langkah kecil bagi seorang manusia
satu lompatan gergasi bagi umat manusia."
Teruknya.
Memang teruk. Teruknya.
- Apa? - Ayat itu dah basi.
Saya boleh fikirkan ayat yang lebih baik
daripada "langkah kecil untuk manusia" yang membosankan itu.
Awak boleh buat lebih baik? Apa idea awak?
Saya boleh buat dengan lebih baik dalam tidur.
Beri saya satu ayat, kalau yang itu tak bagus.
"Terbangkan saya ke bulan
dan biarkan saya bermain di antara bintang."
- Seperti lagu itu. - Lagu apa?
Lagu berjudul Fly Me to the Moon.
Fly Me to the Moon?
- Lagu Sinatra. - Saya tak pernah dengar.
Awak tak pernah dengar lagu itu
tapi awak boleh petik liriknya dengan tepat?
Kenapa awak tak melompat ke bulan sambil nyanyi lagu Summer Wind saja?
"Terbangkan saya ke bulan, biarkan saya bermain...
Biar saya lihat keadaan musim bunga di Musytari dan Marikh."
Ya, betul cakap awak. Ia sebuah lagu.
Mungkin apabila awak mendarat di bulan, awak boleh cakap
"Hei, jika saya boleh berjaya di sini
saya boleh berjaya di mana-mana saja."
Okey, bagaimana dengan ini?
Saya kutip satu batu, okey?
Saya berpura-pura memakannya. Saya kata
"Gouda."
- Gouda? - Ya, Gouda. Keju itu.
Ya, saya tahu.
Ia lucu. Awak tak pandai...
Itu perwatakan awak. Awak tak pandai berjenaka.
Saya boleh sampaikan banyak jenaka, tapi awak tak faham apa-apa.
- Apa? - Mereka patut suruh saya
buat dialog itu.
Sebab saya kreatif.
Sangat kreatif sampai awak menjiplak karya Sinatra.
Saya buat banyak pementasan di sekolah tinggi.
- Okey. - Saya pegang watak Robert Browning
dalam The Barretts of Wimpole Street.
Saya sangat hebat.
Hanya kerana awak pernah jadi watak dalam The Barretts of Wimpole Street
semasa di sekolah tinggi, tak bermakna awak kreatif.
Nama saya ditulis dalam akhbar sekolah keesokan harinya.
"Buzz Aldrin ialah Robert Browning."
Mereka guna huruf besar untuk "ialah."
Awak ingat apa-apa dialog? Mungkin awak boleh sebut di bulan.
Eagle, Houston, kamu boleh buat penurunan berkuasa.
Terima, bersedia untuk mendarat.
Kita dapat kebenaran, masa yang sama.
Tak guna.
Sekarang saya tahu kenapa awak beri mereka hadiah itu.
Awak nak jejakkan kaki ke bulan dulu.
- Apa? - Awak merasuah untuk ke bulan.
Saya beri mereka hadiah sebab itu yang sepatutnya.
Siapa yang beri hadiah kepada kru pelancaran?
Saya pasti tiada siapa pernah beri mereka hadiah!
Belum pernah ada sesiapa yang dihantar ke bulan!
Oh Tuhan, awak sangat terdesak. Awak suka berpura-pura.
- Saya berpura-pura? - Ya.
Edwin.
Memanggil diri awak "Buzz".
Kenapa? Sebab bunyinya hebat? Awak Edwin. Edwin Aldrin.
Saya juga akan tukar sebab
bunyi I-N pada kedua-dua nama itu kedengaran pelik.
- Saya minta maaf. - Awak beri diri awak nama
- untuk budak sepuluh tahun. Buzz. - Ya.
Biar saya beritahu awak sesuatu, dungu.
Semasa saya lima tahun
saya tak tekan loceng rumah kawan-kawan
tapi saya akan tunggu di luar dan sebut
"Buzz"
dan nama itu kekal.
Semua ibu sukakannya.
"Buzz dah sampai."
Saya rasa itu tak benar.
Awak fikir saya mereka-reka cerita?
Saya rasa awak penuh dengan penipuan.
- Saya penuh dengan penipuan? - Ya.
Awak beritahu saya sebanyak empat kali
yang awak pernah berasmara dengan anak Rocky Marciano.
Saya memang pernah berasmara dengan anak Rocky Marciano
dan ia sangat hebat.
Tak mungkin Rocky Marciano akan benarkan sesiapa seperti awak
yang bernama Buzz dekat dengan anaknya.
Rocky Marciano jumpa saya.
Dia sangat sukakan saya.
Jadi jangan beritahu saya
Rocky Marciano tak benarkan saya berasmara dengan Lucy.
Sebab dia benarkan saya, begitu juga Lucy.
Dia "benarkan" awak berasmara dengan anaknya? Itu kedengaran...
Persetujuan menyeramkan apa yang awak buat dengan Rocky Marciano?
Eagle, kamu tak apa-apa di atas sana?
Sedang turun...
Tujuh ratus kaki.
Eagle, kamu boleh mendarat.
Biar saya beritahu awak, Neil.
Saya tak percaya NASA beritahu awak
yang awak akan jadi orang pertama yang memijak bulan.
- Ya, betul. - Tidak.
- Ya, betul. Saya bukan penipu. - Tidak.
- Awak penipu. - Awak penipu.
Kami terima maklumat penurunan kamu, Eagle.
Pangkalan Tranquility di sini.
- Eagle sudah mendarat. - Eagle sudah mendarat.
Eagle...
- Eagle sudah mendarat... - Kami sudah mendarat.
Ya, kami sudah mendarat.
Okey, enjin dah dimatikan. Nampak bagus.
Teruskan.
TRANSIT BUMI - BULAN
Aktiviti luar kenderaan berjalan dengan lancar.
Hentikan. Awak merosakkan pendaratan di bulan.
Kita masuk TV.
Penipu.
Masuk semula ke dalam.
Satu langkah kecil bagi seorang manusia
satu lompatan gergasi bagi umat manusia.
Kembali ke sini!
Tak guna!
Awak merosakkannya, Edwin.
Nama saya Buzz.
- Dasar tak guna! - Awak terlalu kedekut.
- Awak beri kru pelancaran hadiah. - Mereka benci awak.
Sebab itu mereka tak nak awak pijak dulu.
Dasar pengampu.
Lepaskan saya.
Cermin mata saya!
Saya benci awak!